CELEX: 32012D0202
Language: sk
Date: 2012-03-29 00:00:00
Title: 2012/202/EÚ: Vykonávacie rozhodnutie Komisie z  29. marca 2012 , ktorým sa mení a dopĺňa rozhodnutie 1999/94/ES o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na prefabrikované výrobky z normálneho/ľahkého/autoklávového prevzdušneného betónu [oznámené pod číslom C(2012) 1977]  Text s významom pre EHP

21.4.2012   
            
            
               SK
            
            
               Úradný vestník Európskej únie
            
            
               L 109/22
            
         VYKONÁVACIE ROZHODNUTIE KOMISIE
   z 29. marca 2012,
   ktorým sa mení a dopĺňa rozhodnutie 1999/94/ES o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na prefabrikované výrobky z normálneho/ľahkého/autoklávového prevzdušneného betónu
   [oznámené pod číslom C(2012) 1977]
   (Text s významom pre EHP)
   (2012/202/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení v členských štátoch vzhľadom na stavebné výrobky (1), najmä na jej článok 13 ods. 4 písm. a),
   po porade so Stálym výborom pre stavebníctvo,
   keďže:
   
               (1)
            
            
               Dňa 25. januára 1999 prijala Komisia rozhodnutie 1999/94/ES o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na prefabrikované výrobky z normálneho/ľahkého/autoklávového prevzdušneného betónu (2).
            
         
               (2)
            
            
               Príloha III k rozhodnutiu 1999/94/ES by sa mala zmeniť a doplniť tak, aby bolo možné prispôsobiť systémy preukazovania zhody nosníkových/blokových stropných jednotiek a prvkov obsahujúcich organický materiál technickému pokroku s cieľom zohľadniť spôsoby použitia, na ktoré sa vzťahujú predpisy týkajúce sa reakcie na oheň, keďže by sa v závislosti na postupoch a materiáloch používaných pri výrobe mala zaručiť odlišná miera intervencie tretej strany.
            
         
               (3)
            
            
               Rozhodnutie 1999/94/ES by sa preto malo zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Príloha III k rozhodnutiu 1999/94/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 29. marca 2012
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES L 29, 3.2.1999, s. 55.
   
      PRÍLOHA
      Do prílohy III k rozhodnutiu 1999/94/ES sa pridáva tento text:
      
         „SKUPINA VÝROBKOV
         
            NOSNÍKOVÉ/BLOKOVÉ STROPNÉ JEDNOTKY A PRVKY OBSAHUJÚCE ORGANICKÝ MATERIÁL
         
         
            Systémy preukazovania zhody
         
         Pre výrobok-(y) uvedené nižšie a pre ich spôsob(-y) zamýšľaného použitia sa od Európskeho výboru pre normalizáciu (CEN) požaduje, aby v príslušných harmonizovaných európskych normách špecifikoval tento systém preukazovania zhody:
         
                     Výrobok(-ky)
                  
                  
                     Zamýšľané použitie(-a)
                  
                  
                     Úroveň(-ne) alebo trieda(-y)
                     (reakcia na oheň)
                  
                  
                     Systém(-y) preukazovania zhody
                  
               
                     Nosníkové/blokové stropné jednotky a prvky obsahujúce organický materiál
                  
                  
                     Použitia, na ktoré sa vzťahujú predpisy týkajúce sa reakcie na oheň
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2) , D, E
                  
                  
                     3
                  
               
                     (A1 až E) (3) , F
                  
                  
                     4
                  
               
                     
                                 Systém 1:
                              
                              
                                 Pozri bod 2 bod i) prílohy III k smernici 89/106/EHS, bez auditových skúšok vzoriek.
                              
                           
                                 Systém 3:
                              
                              
                                 Pozri bod 2 bod ii) druhú možnosť prílohy III k smernici 89/106/EHS.
                              
                           
                                 Systém 4:
                              
                              
                                 Pozri bod 2 bod ii) tretiu možnosť prílohy III k smernici 89/106/EHS.
                              
                           
               Špecifikácia systému musí byť taká, aby mohol byť zavedený aj v prípade, že sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá žiadnu právnu požiadavku na túto charakteristiku (pozri článok 2 ods. 1 smernice 89/106/EHS a v prípade potreby bod 1.2.3 vysvetľujúcich dokumentov). V týchto prípadoch sa výrobcovi nesmie nariadiť, aby túto charakteristiku overoval, ak si v súvislosti s ňou neželá uviesť ukazovateľ úžitkovej vlastnosti.“
      
      
         (1)  Výrobky/materiály, ktorých zaradenie do triedy reakcie na oheň sa zlepší vďaka jasne identifikovateľnej fáze výrobného procesu (napr. pridanie retardantov horenia alebo obmedzenie organického materiálu).
      
         (2)  Výrobky alebo materiály, na ktoré sa nevzťahuje poznámka pod čiarou ()
      
      
         (3)  Výrobky alebo materiály, pre ktoré sa nevyžaduje skúška reakcie na oheň [napr. výrobky/materiály triedy A1 v súlade s rozhodnutím Komisie 96/603/ES (Ú. v. EÚ L 267, 19.10.1996, s. 23)].